રાહુલ ગાંધીએ આ વાત પહેલાંથી જ સમજી લેવાની જરૂર હતી પરંતુ એમને મોડી મોડી લાઈટ થઈ છે અથવા તો કોઈ પરિપકવ સલાહકારે એમને આવી જાહેરાત કરવાની સલાહ આપી હોય તેવું દેખાય છે. રાહુલ ગાંધીએ નિષ્ઠાપૂર્વક એ વાત સમજી લેવાની જરૂર છે કે વિપક્ષી મહાગઠબંધનમાં એવા ઘણા બધા ટોચના નેતાઆે છે જે વડાપ્રધાનપદ માટે લાયક છે અને એમને આેવરટેઈક કરીને રાહુલ વડાપ્રધાન બનવાની ટ્રાય કરશે તો આ શંભુમેળો પલભરમાં વિખાઈ જશે. રાહુલ હજુ ચૂંટણી જીતવાનું મિકેનિઝમ પણ ગોઠવી શકતા નથી. અનેક રાજ્યોમાં એમને ચૂંટણીમાં ભયંકર પછડાટો મળી છે. પ્રથમ તો એમણે વડાપ્રધાનપદ તરફ નિશાન રાખવાના બદલે પાર્ટીને ચૂંટણીમાં કેવી રીતે જીત અપાવવી તેના તરફ સંપૂર્ણ શિક્ત કામે લગાડવી જોઈએ. જો આ પરીક્ષામાં તેઆે પાસ થઈ જાય તો તેઆે આગળ વધી શકે છે અને તો એમને બીજા અનેક પક્ષોનો ટેકો પણ મળી શકે છે.